בס"ד

**לפניך הגדרות שונות לשאלה: מיהו גיבור ומהי גבורה.**

**כתבי ליד כל הגדרה מיהו גיבור או מהי גבורה בלשונך.**

**אבות דרבי נתן פרק שלשה ועשרים**

**בן זומא אומר איזהו חכם הלומד מכל אדם שנא' (תהלים קיט) מכל מלמדי השכלתי איזו עלוב שבעלובים זה שהוא עלוב כמשה רבינו שנאמר (במדבר יב) והאיש משה עניו מאד. איזו עשיר שבעשירים זה ששמח בחלקו שנאמר (תהלים קכח) יגיע כפיך כי תאכל אשריך וטוב לך. איזו גבור שבגבורים זהו שכובש את יצרו שנאמר (משלי טז) טוב ארך אפים מגבור ומושל ברוחו מלוכד עיר. וכל הכובש את יצרו מעלין עליו כאילו כבש עיר מלאה גבורים שנאמר (שם כא) עיר גבורים עלה חכם ואין גבורים אלא גבורי תורה שנא' (תהלים קג) גבורי כח עושי דברו... ויש אומרים מי שעושה שונא אוהבו:**

**1.**

**2.**

**תלמוד בבלי מסכת שבת דף פח:**

**תנו רבנן עלובין ואינן עולבין שומעין חרפתן ואינן משיבין עושין מאהבה ושמחין ביסורין עליהן הכתוב אומר ואוהביו כצאת השמש בגבורתו**

**תלמוד בבלי מסכת יומא דף סט:**

**דאמר רבי יהושע בן לוי: למה נקרא שמן אנשי כנסת הגדולה? שהחזירו עטרה ליושנה. אתא [=בא] משה אמר האל הגדול הגבור והנורא. אתא [=בא] ירמיה ואמר נכרים מקרקרין בהיכלו, איה נוראותיו?! לא אמר נורא. אתא [=בא] דניאל אמר נכרים משתעבדים בבניו, איה גבורותיו?! לא אמר גבור. אתו אינהו [=באו הם] ואמרו אדרבה זו היא גבורת גבורתו שכובש את יצרו שנותן ארך אפים לרשעים ואלו הן נוראותיו שאלמלא מוראו של הקדוש ברוך הוא היאך אומה אחת יכולה להתקיים בין האומות. ורבנן היכי עבדי הכי [=איך עשו כך] ועקרי תקנתא דתקין משה [=ועקרו את התקנה שתיקן משה] אמר רבי אלעזר מתוך שיודעין בהקדוש ברוך הוא שאמיתי הוא לפיכך לא כיזבו בו.**

**מדרש תהילים מזמור נב**

**"ויאמר המלך לדואג סוב אתה ופגע בכהנים" עמד והכה אותם. שנאמר "וימת ביום ההוא שמונים וחמשה איש" ראה אי זה גבורה היה לו? שלא סייעו אדם בעולם אלא הוא עצמו הרגן. ולא אלו בלבד, אלא "ואת נוב עיר הכהנים הכה לפי חרב". ודוד צווח ואומר: "מה תתהלל ברעה הגבור חסד אל כל היום" - אמר לדואג: "אדם גבור וראש לסנהדרין יתעסק ברעה הזאת, ואומר לשון הרע? ברעה הגבור. אמר לו: "וזו גבורה היא? שרואה אדם את חבירו על פי הבור ודוחפו לבור. ורואה אותו על ראש הגג ודוחפו. זו גבורה היא? אלא אימתי הוא גבור? בשעה שיבוא חבירו ליפול, ואוחזו בידו שלא יפול. וכן מי שרואה חבירו שנופל לבור, ומעלהו! ואתה ראית שאול כועס עלי, והטלת מים על איברי..**

**הרב קוק, עולת ראי"ה, פירוש לברכת אוזר ישראל בגבורה**

**גבורה מיוחדת היא גבורתם של ישראל, גבורה המצטינת לא בכבושים שמכבשים את אחרים, מכניעים אותם או מאבדים אותם, אלא גבורה שבעקרה היא קשורה בכבוש שהאדם כובש את עצמו, גבורת הנשמה האלהית, הרוח האצילי של האדם, שמכבש את הגוף הבהמי ואת תאותיו הגסות והסוערות, גבורת ארך אפים הטוב מגבור, ומושל ברוחו מלוכד עיר. זאת היא הגבורה האזורה לישראל, הנאותה ליסוד המוסר הטהור והרמת ערכו של האדם ביתרונו מן הבהמה, הראויה להאמר בעקרה כד שרי המייניה, בחזוק המתנים בכלל להיות יותר חמוש במלא הכח, ולהבדיל עם זה בין החלק השפל של הגויה-לחלקה העליון שיהיו הכחות, המטים את האדם לצדו הבהמי, מושפעים להיות טהורים ומשועבדים לגבורת הלב, המתמלא עז טוהר ורגש מלא קודש, בשאיפה עליונה לגבורה של מעלה. על חלק טוב זה, המיוחד לכללות האומה, ביסוד גזע קדושת נשמתה, המאירה לכל אחד מאישיה בהדרת כבודה, הננו מברכים לאוזר ישראל בגבורה.**

**רמב"ם הלכות מלכים פ"ז הט"ו**

**ומאחר שיכנס בקשרי המלחמה ישען על מקווה ישראל ומושיעו בעת צרה וידע שעל ייחוד ה' הוא עושה מלחמה וישים נפשו בכפו ולא יירא ולא יפחד ולא יחשוב לא באשתו ולא בבניו אלא ימחה זיכרונם מלבו וכו' וכל הנלחם בכל לבו בלא פחד ותהייה כוונתו לקדש את השם בלבד, מובטח לו שלא ימצא נזק ולא תגיעהו רעה" וכו'**

**מדרש אגדת בראשית פרק ל"ד**

**חובל גבור היתה לו ספינה. כבש את המים ואת הרוחות. באו עליו פירטין (שודדים) ועמד והרג את כולם. לאחר זמן הגיע לפתח חלימן (נמל) ובא עליו רוח קשה ונשברה ספינתו. התחיל מבקש רחמים מבני אדם; בבקשה מכם הצילו אותי! אמרו לו: אתמול היית מכבש את המים והורג את הפירטין ועכשיו אתה מבקש מן האחרים שיצילו אותך! אמר להם: כל זמן שהיתה ספינתי קיימת הייתי גבור ולא הצטרכתי שיסייעוני, ועכשיו נשברה ספינתי - נשבר כוחי.**